**ภารกิจ อำนาจหน้าที่ของเทศบาลตำบล**

           การพัฒนาท้องถิ่นของเทศบาลตำบลหนองปล่องนั้น เป็นการสร้างความเข้มแข็งของชุมชนในการร่วมคิดร่วมแก้ไขปัญหาร่วมสร้างร่วมจัดทำส่งเสริมความเข้มแข็งของชุมชน ในเขตพื้นที่ของเทศบาลหนองปล่องให้มีส่วนร่วมในการพัฒนาท้องถิ่นในทุกด้าน การพัฒนาเทศบาลตำบลหนองปล่องจะสมบูรณ์ได้ จำเป็นต้องอาศัยความร่วมมือของชุมชน ในพื้นที่เกิดความตระหนักร่วมกันแก้ไขปัญหาและความเข้าใจในแนวทางแก้ไขปัญหากันอย่างจริงจัง    เทศบาลตำบลหนองปล่อง ยังได้เน้นให้คนเป็นศูนย์กลางของการพัฒนาในทุกกลุ่มทุกวัยของประชากร นอกจากนั้นยังได้เน้นการส่งเสริมและสนับสนุนให้การศึกษาเด็กก่อนวัยเรียน และพัฒนาเยาวชนให้พร้อมที่จะเป็นบุคคลากรที่มีคุณภาพโดยยึดกรอบแนวทางในการจัดระเบียบการศึกษา ส่วนด้านพัฒนาอาชีพนั้นจะเน้นพัฒนาเศรษฐกิจชุมชนพึ่งตนเองในท้องถิ่น และยังให้จัดตั้งเศรษฐกิจแบบพอเพียงโดยส่วนรวม

           การวิเคราะห์ภารกิจ อำนาจหน้าที่ของเทศบาลตำบล ตามพระราชบัญญัติเทศบาล พ.ศ.2496 พระราชบัญญัติกำหนดแผนและขั้นตอนการกระจายอำนาจให้องค์กรปกครองส่วนท้องถิ่น พ.ศ.2542 และรวบรวมกฎหมายอื่นของเทศบาล ใช้เทคนิค SWOT เข้ามาช่วย ทั้งนี้เพื่อให้ทราบว่าเทศบาลตำบลมีอำนาจหน้าที่ที่จะเข้าไปดำเนินการแก้ไขปัญหาในเขตพื้นที่ให้ตรงกับความต้องการของประชาชนได้อย่างไร โดยวิเคราะห์จุดแข็ง จุดอ่อน โอกาส ภัยคุกคาม ในการดำเนินการตามภารกิจตามหลัก SWOT เทศบาลตำบลห้วยทรายกำหนดวิธีการดำเนินการตามภารกิจสอดคล้องกับแผนพัฒนาเศรษฐกิจและสังคมแห่งชาติ แผนพัฒนาจังหวัด แผนพัฒนาอำเภอ แผนพัฒนาตำบล นโยบายของรัฐบาล และนโยบายของผู้บริหารท้องถิ่น ทั้งนี้สามารถวิเคราะห์ภารกิจให้ตรงกับสภาพปัญหา โดยสามารถกำหนดแบ่งภารกิจได้ เป็น 7 ด้าน ซึ่งภารกิจดังกล่าวถูกกำหนดอยู่ในพระราชบัญญัติเทศบาล พ.ศ.2496 และตามพระราชบัญญัติกำหนดแผนและขั้นตอนการกระจายอำนาจให้องค์กรปกครองส่วนท้องถิ่น พ.ศ.2542 ดังนี้

 1. ด้านโครงสร้างพื้นฐาน มีภารกิจที่เกี่ยวข้องดังนี้

 (1)       จัดให้มีและบำรุงรักษาทางน้ำและทางบก (มาตรา 67 (1))

(2)       ให้มีน้ำเพื่อการอุปโภค บริโภค และการเกษตร (มาตรา 68(1))

(3)       ให้มีและบำรุงการไฟฟ้าหรือแสงสว่างโดยวิธีอื่น (มาตรา 68(2))

(4)       ให้มีและบำรุงรักษาทางระบายน้ำ (มาตรา 68(3))

(5)       การสาธารณูปโภคและการก่อสร้างอื่นๆ (มาตรา 16(4))

(6)       การสาธารณูปการ (มาตรา 16(5))

2. ด้านส่งเสริมคุณภาพชีวิต มีภารกิจที่เกี่ยวข้อง ดังนี้

 (1)       ส่งเสริมการพัฒนาสตรี เด็ก เยาวชน ผู้สูงอายุ และผู้พิการ (มาตรา 67(6))

(2)       ป้องกันโรคและระงับโรคติดต่อ (มาตรา 67(3))

(3)       ให้มีและบำรุงสถานที่ประชุม การกีฬาการพักผ่อนหย่อนใจและสวนสาธารณะ (มาตรา 68(4))

(4)       การสังคมสงเคราะห์ และการพัฒนาคุณภาพชีวิตเด็ก สตรี คนชรา และผู้ด้อยโอกาส (มาตรา 16(10))

(5)       การปรับปรุงแหล่งชุมชนแออัดและการจัดการเกี่ยวกับที่อยู่อาศัย (มาตรา 16(2))

(6)       การส่งเสริมประชาธิปไตย ความเสมอภาค และสิทธิเสรีภาพของประชาชน (มาตรา 16(5))

(7)       การสาธารณสุข การอนามัยครอบครัวและการรักษาพยาบาล (มาตรา 16(19))

3. ด้านการจัดระเบียบชุมชนสังคมและการรักษาความสงบเรียบร้อย

มีภารกิจที่เกี่ยวข้อง ดังนี้

 (1)       การป้องกันและบรรเทาสาธารณภัย (มาตรา 67(4))

(2)       การคุ้มครองดูแลและรักษาทรัพย์สินอันเป็นสาธารณสมบัติของแผ่นดิน (มาตรา 68(8))

(3)       การผังเมือง (มาตรา 68(13))

(4)       จัดให้มีที่จอดรถ (มาตรา 16(3))

(5)       การรักษาความสะอาดและความเป็นระเบียบเรียบร้อยของบ้านเมือง (มาตรา 16(17))

(6)       การควบคุมอาคาร (มาตรา 16(28))

4. ด้านการวางแผนการส่งเสริมการลงทุนพาณิชย์กรรมและการท่องเที่ยว

มีภารกิจที่เกี่ยวข้อง ดังนี้

 (1)       ส่งเสริมให้มีอุตสาหกรรมในครอบครัว (มาตรา 68(6))

(2)       ให้มีและส่งเสริมกลุ่มเกษตรกร และกิจการสหกรณ์ (มาตรา 68(5))

(3)       บำรุงและส่งเสริมการประกอบอาชีพของราษฎร (มาตรา 68(7))

(4)       ให้มีตลาด (มาตรา 68(10))

(5)       การท่องเที่ยว (มาตรา 68(12))

(6)       กิจการเกี่ยวกับการพาณิช (มาตรา 68(11))

(7)       การส่งเสริม การฝึกและประกอบอาชีพ (มาตรา 16(6))

(8)       การพาณิชย์กรรมและการส่งเสริมการลงทุน (มาตรา 16(7))

5. ด้านการบริหารจัดการและการอนุรักษ์ทรัพยากรธรรมชาติและสิ่งแวดล้อม

มีภารกิจที่เกี่ยวข้องดังนี้

 (1)       คุ้มครอง ดูแล และบำรุงรักษาทรัพยากรธรรมชาติและสิ่งแวดล้อม (มาตรา 67(7))

(2)       รักษาความสะอาดของถนน ทางน้ำ ทางเดิน และที่สาธารณะ รวมทั้งกำจัดมูลฝอยและสิ่งปฏิกูล

           (มาตรา 67(2))

(3)       การจัดการสิ่งแวดล้อมและมลพิษต่างๆ (มาตรา 17 (12))

6. ด้านการศาสนา ศิลปะวัฒนาธรรม จารีตประเพณี และภูมิปัญญาท้องถิ่น

มีภารกิจที่เกี่ยวข้อง ดังนี้

(1)       บำรุงรักษาศิลปะ จารีตประเพณี ภูมิปัญญาท้องถิ่น และวัฒนธรรมอันดีของท้องถิ่น (มาตรา 67(8))

(2)       ส่งเสริมการศึกษา ศาสนา และวัฒนธรรม (มาตรา 67(5))

(3)       การจัดการศึกษา (มาตรา 16(9))

(4)       การส่งเสริมการกีฬา จารีตประเพณี และวัฒนาธรรมอันดีงามของท้องถิ่น (มาตร17(18))

7. ด้านการบริหารจัดการและการสนับสนุนการปฏิบัติภารกิจของส่วนราชการและ

องค์กรปกครองส่วนท้องถิ่นมีภารกิจที่เกี่ยวข้อง ดังนี้

 (1)       สนับสนุนสภาตำบลและองค์กรปกครองส่วนท้องถิ่นอื่นในการพัฒนาท้องถิ่น (มาตรา 45(3))

(2)       ปฏิบัติหน้าที่อื่นตามที่ทางราชการมอบหมายโดยจัดสรรงบประมาณหรือบุคลากรให้ตามความจำเป็น

           และสมควร (มาตรา 67(9))

(3)       ส่งเสริมการมีส่วนร่วมของราษฎร ในการมีมาตรการป้องกัน (มาตรา 16(16))

(4)       การประสานและให้ความร่วมมือในการปฏิบัติหน้าที่ขององค์กรปกครองส่วนท้องถิ่น (มาตรา 17(3))

(5)       การสร้างและบำรุงรักษาทางบกและทางน้ำที่เชื่อมต่อระหว่างองค์การปกครองส่วนท้องถิ่นอื่น

           (มาตรา 17(16))

  ภารกิจทั้ง 7 ด้านตามที่กฎหมายกำหนดให้อำนาจเทศบาลตำบลสามารถจะแก้ไขปัญหาของเทศบาลตำบลหนองปล่องได้เป็นอย่างดี มีประสิทธิภาพและประสิทธิผล โดยคำนึงถึงความต้องการของประชาชนในเขตพื้นที่ประกอบด้วยการดำเนินการของเทศบาลตำบล จะต้องสอดคล้องกับแผนพัฒนาเศรษฐกิจและสังคมแห่งชาติ แผนพัฒนาจังหวัด แผนพัฒนาอำเภอ แผนพัฒนาตำบล นโยบายของรัฐบาล และนโยบายของ ผู้บริหารของเทศบาลตำบลเป็นสำคัญ

ภารกิจหลักและภารกิจรองที่เทศบาลตำบลจะดำเนินการ

ภารกิจหลัก

 1. ด้านการปรับปรุงโครงสร้างพื้นฐาน

2. ด้านการส่งเสริมคุณภาพชีวิต

3. ด้านการจัดระเบียบชุมชน สังคม และการรักษาความสงบเรียบร้อย

4. ด้านการอนุรักษ์ทรัพยากรธรรมชาติและสิ่งแวดล้อม

5. ด้านการพัฒนาการเมืองและการบริหาร

6. ด้านการส่งเสริมการศึกษา

7. ด้านการป้องกันและบรรเทาสาธารณภัย

ภารกิจรอง

 1. การฟื้นฟูวัฒนธรรมและส่งเสริมประเพณี

2. การสนับสนุนและส่งเสริมศักยภาพกลุ่มอาชีพ

3. การส่งเสริมการเกษตรและการประกอบอาชีพทางการเกษตร

4. ด้านการวางแผน การส่งเสริมการลงทุน

เทศบาลตำบลหนองปล่อง เดิมเป็นสภาตำบลหนองปล่อง  ตั้งขึ้นตามพระราชบัญญัติสภาตำบลและองค์การบริหารส่วนตำบล พ.ศ. 2537และประกาศกระทรวงมหาดไทย ลงวันที่ 16 ธันวาคม พ.ศ. 2539ได้ยกฐานะสภาตำบลตามมาตรา 40 และมาตรา 41 แห่งพระราชบัญญัติสภาตำบลและองค์การบริหารส่วนตำบล พ.ศ. 2537 (ประกาศทั่วไป เล่ม 113 ตอนพิเศษ 53 ง ลงวันที่  25 ธันวาคม 2539) เป็นผลให้สภาตำบลเปลี่ยนแปลงฐานะเป็นองค์การบริหารส่วนตำบลหนองปล่อง ตั้งแต่ วันที่  26 มกราคม  2540 เป็นต้นมา

 ปัจจุบัน อาศัยอำนาจตามความในมาตรา ๔๒ แห่งพระราชบัญญัติสภาตำบลและเทศบาลตำบลห้วยทราย พ.ศ. 2537 ซึ่งแก้ไขเพิ่มเติมโดยพระราชบัญญัติสภาตำบลและเทศบาลตำบล(ฉบับที่ ๕) พ.ศ.๒๕๔๖ ประกอบมาตรา ๗ แห่งพระราชบัญญัติเทศบาล (ฉบับที่ ๑๒)พ.ศ.๒๕๔๖ รัฐมนตรีว่าการกระทรวงมหาดไทย ได้จัดตั้งองค์การบริหารส่วนตำบลหนองปล่องเปลี่ยนแปลงฐานะเป็นเทศบาลตำบลหนองปล่อง เมื่อวันที่ ๑ พฤศจิกายน  พ.ศ.๒๕๕๕ และอาศัยอำนาจตามประกาศคณะกรรมการพนักงานเทศบาลจังหวัดบุรีรัมย์ เรื่องมาตรฐานทั่วไปเกี่ยวกับหลักเกณฑ์การกำหนดขนาดเทศบาลและการกำหนดตำแหน่งผู้บริหารเทศบาล(แก้ไขเพิ่มเติม ฉบับที่ ๓) พ.ศ.๒๕๕๓ ประกอบกับมติที่ประชุมคณะกรรมการพนักงานเทศบาลจังหวัดบุรีรัมย์ ในการประชุมครั้งที่ ๕/๒๕๕๖ เมื่อวันที่ ๑๖ พฤษภาคม พ.ศ.๒๕๕๖

 จึงขอประกาศการปรับขนาดเทศบาลตำบลหนองปล่อง จากขนาดเล็กเป็นเทศบาลขนาดกลาง ตั้งแต่วันที่ ๒๗ พฤษภาคม พ.ศ.๒๕๕๖เป็นต้นไป

 1.1 ที่ตั้ง

 ตำบลหนองปล่อง  จังหวัดบุรีรัมย์  มีพื้นที่ติดต่อกับส่วนต่างๆ  ดังนี้

 ทิศเหนือ ติดต่อกับตำบลเมืองยาง

 ทิศใต้ ติดต่อกับตำบลหนองยายพิมพ์และตำบลบ้านสิงห์

 ทิศตะวันออก ติดต่อกับตำบลหนองยายพิมพ์

 ทิศตะวันตก ติดต่อกับตำบลบ้านสิงห์

 1.2 เนื้อที่

 ตำบลห้วยทราย  มีเนื้อที่ประมาณ  36 ตารางกิโลเมตร หรือประมาณ 30,678 ไร่                  มีหมู่บ้านในการปกครอง จำนวน 10 หมู่บ้าน

        1.3 ประชากร

 ตำบลหนองปล่องมีประชากร 5,629 คน ชาย 2,782 คน หญิง 2,847 คน

        1.4 ภูมิประเทศ

 เทศบาลตำบลหนองปล่อง  พื้นที่ส่วนใหญ่เป็นที่ราบลุ่ม  มีความลาดชันปานกลาง  อยู่สูงจากระดับน้ำทะเลประมาณ 300 เมตร ลาดเอียงมาทางทิศตะวันตกมีพื้นที่ป่าและอ่างเก็บน้ำห้วยน้ำพริก เหมาะสำหรับการฟื้นฟูเป็นสถานที่พักผ่อน หรือ เป็นแหล่งท่องเที่ยว

2. สภาพทางเศรษฐกิจ

 2.1 อาชีพ

 อาชีพหลัก  ประชากรส่วนใหญ่ประกอบอาชีพการเกษตรกรรม  เช่น  ปลูกข้าวมันสัมปหลัง         อาชีพรอง  ประชากรส่วนใหญ่มีอาชีพรอง  คือ  ได้เปลี่ยนจากการรับจ้าง  อุตสาหกรรมในครัวเรือน  เช่น  งานหัตกรรมจากผ้า  ไม้ไผ่  และไม้เนื้ออ่อน  เครื่องปั้นดินเผา  ของที่ระลึกต่างๆ มาทำอาชีพเกษตรกรรมแทน  เนื่องจากอาชีพเกษตรกรรม  เป็นอาชีพที่ทำมาตั้งแต่บรรพบุรุษ  ไม่ใช้ฝีมือ  ไม่ใช้ทักษะ ไม่ใช้ความรู้อาศัยเพียงภูมิประเทศ  และภูมิอากาศที่เหมาะสมเท่านั้น

     จุดยืนยุทธศาสตร์เพื่อการพัฒนาเทศบาลตำบลหนองปล่อง

 ศักยภาพพื้นที่ของเทศบาลตำบลหนองปล่อง  มีปัจจัยที่เหมาะสมต่อการพัฒนาด้านการเกษตรซึ่งเป็นอาชีพหลักของประชาชนในพื้นที่ โดยเฉพาะอย่างยิ่งสภาพพื้นที่เป็นที่ราบสามารถเดินทางติดต่อระหว่างหมู่บ้านได้สะดวก  มีถนนทางหลวงชนบทหมายเลข – ชาวบ้านมีอาชีพเกษตรกร  และมีวัฒนธรรมพื้นบ้านเป็นของตัวเอง  มีการรวมกลุ่มเพื่อประกอบอาชีพการเกษตรทำให้ง่ายต่อการรวมกลุ่มพัฒนาด้านอื่นๆ เนื่องด้วยมีลำคลองชลประทานที่ส่งจากลำนางรอง ลำปะเทีย และลำมาศ สามารถนำมาใช้เพื่อการอุปโภค บริโภค และการเกษตรมีแหล่งน้ำตามธรรมชาติ หนองใหญ่  หนองผงาด เก็บกักไม่เพียงพอเป็นแหล่งต้นทุนด้านการบริหารจัดการน้ำ  อย่างต่อเนื่องมีการก่อตั้งรวมกลุ่มของเกษตรกรในการหารายได้เสริมในครัวเรือนโดยการหันมาทำ การเกษตรตามแนวชีวภาพปลอดสารพิษ ประกอบกับผู้บริหารท้องถิ่นมีนโยบายเร่งด่วนที่ต้องการพัฒนาด้านแหล่งน้ำ  การส่งเสริมการเกษตรเป็นนโยบายหลักที่ต้อง เร่งดำเนินการแก้ไขอย่างเร่งด่วน   ดังนั้น เมื่อพิจารณาจากปัจจัยทั้งภายในและปัจจัยภายนอกแล้ว  เทศบาลตำบลหนองปล่องจะสามารถให้บริการประชาชนในพื้นที่ให้สามารถมีน้ำใช้เพื่อการเกษตร การอุปโภค บริโภค โดยบูรณาการการแก้ไขปัญหาภัยแล้งร่วมกับกลุ่มภาคี ทั้งภาครัฐ  ภาคประชาชน และภาคเอกชนอย่างยั่งยืน  ประชาชนสามารถทำการเกษตรได้ผลผลิตที่มีคุณภาพ สามารถสร้างรายได้ให้กับครัวเรือน  ส่งเสริมการผลิตภาคการเกษตรให้ประเทศไทยเป็นคลังอาหารโลกได้อย่างมีประสิทธิภาพและปลอดภัย เป็นที่ยอมรับของนานาประเทศ

ยึดแนวเศรษฐกิจพอเพียง คือ“พอดี พอประมาณ สมดุล เหมาะสมตามศักยภาพพออยู่พอกิน ส่งเสริม สนับสนุนการพัฒนาคุณภาพด้านการเกษตรอินทรีย์อย่างยั่งยืน ประชาชนมีสุขภาวะที่ดี พร้อมเข้าสู่ประชาคมอาเซียน